ადალბერტ მაგდებურგელი
ადალბერტ მაგდებურგელი (გერმ. Adalbert von Magdeburg; დ. დაახლ. 910, ლოთარინგია — გ. 20 ივნისი, 981) — გერმანელი საეკლესიო-პოლიტიკური მოღვაწე და მემატიანე, მაგდებურგის პირველი მთავარეპისკოპოსი 968 წლიდან. 961 წელს გერმანიის მეფე ოტო I-მა გაგზავნა კიევის რუსეთში ოლგას კარზე კათოლიკობის გავრცვლების მისიით, მაგრამ ადალბერტ მაგდებურგელმა მიზანს ვერ მიაღწია. ადალბერტ მაგდებურგელი იყო სლავურ ქვეყნებში გერმანიის ექსპანსიის ერთ-ერთი სულისჩამდგმელი.